als_Latn dik_Latn sag_Latn
Telefoni i parë Windows Phone që mban logon e Microsoft-it është bërë zyrtar. Kjo pajisje e cilësisë së lartë do të dalë në treg këtë muaj në dy variante, me një dhe dy vende për kartë SIM.
Microsoft Lumia 535 përmban procesorin Qualcomm Snapdragon 200 me katër bërthama me shpejtësi 1.2GHz. Ka gjithashtu edhe 1GB RAM dhe 8GB hapësirë të brendshme, e cila mund të zgjerohet nëpërmjet kartës microSD.
Ekrani i pajisjes është 5 inç IPS me rezolucion Quad HD 960 x 540 pikselë, dhe mbrohet nga xhami Gorilla Glass 3. Ky edhe dy kamera në anën ballore dhe të pasme që janë 5 megapikselë. Përmasat e këtij telefoni janë 140.2 x 72.4 x 8.8 mm,ndërsa peshon 146 gramë. Një bateri me kapacitet 1,905mAh fuqizon telefonin inteligjent.
Pajisja operon me platformën Windows Phone 8.1 me ndërfaqen Lumia Denim. Natyrisht, ai ofron qasje falas në shërbimet e Microsoft-it. Microsoft Lumia 535 do të vijë në disa ngjyra të ndryshme dhe me kasa të ndryshueshme. Ai mund të kushtojë rreth 110 euro.
(Herë të lexuara: 191)
als_Latn als_Latn als_Latn als_Latn als_Latn